Abalone (mahai jokoa)

Abalone bi jokalarirentzako estrategia mahai jokoa da, Michel Lalet eta Laurent Levik diseinatua. Jokalari bakoitzak bere koloreko kanikak kontrolatzen ditu taula hexagonal baten gainean. Jokoaren helburua aurkariaren sei puxtarri taulatik kanpora atera araztea da.

 Jolasa 

 Arauak 
ezkerrera|thumb|Hasierako posizioa
eskuinera|thumb|Beltzek mugimendu perpendikular batekin hasten dira
eskuinera|thumb|Zuriek lineako mugimendu batekin erantzuten du
Hexagonalki banatutako 61 hutsune zirkularrek osatzen dute taula. Jokalari bakoitzak 14 puxtarri ditu, hutsuneetan sartzen direnak eta hasieran irudian ikusten den bezala kokatzen dira puxtarriak. Jokoa txandaka jokatzen da, beltzak hasten direla. Jokalari bakoitzak mugimendu bat egin dezake txanda bakoitzeko. Mugimendu hori "lerroko mugimendua" edo "perpendikularreko mugimendua" izan daiteke (ikus eskuineko irudia), eta gehienez 3 puxtarri mugitzen dira.

Jokalari batek  alboan dauden aurkariaren puxtarriak bultza ditzake bere puxtarriekin lineako mugimendu batekin. Aurkariaren puxtarriak bultza daitezke, baldin eta lerroan mugitzen diren puxtarrien kopurua puxtarri bultzatuena baino handiagoa bada (horrela, mugimendu batean gehienez 3 puxtarri mugi daitezkeenez, ezingo dira inoiz mugitu aurkariaren 2 puxtarri baino gehiago). Lekuz aldatutako puxtarriak hutsune berri batean kokatzeko edo taulatik kanporatzeko aukera izan behar dute, mugimendua baliozkoa izan dadin. Desplazamenduak norberaren koloreko puxtarriak ere lekuz aldatzera behartzen badu, mugimendua ez da baliozkoa. Jokoa amaitzen da jokalari bat aurkariaren 6 puxtarri taulatik kanporatzeko gai denean.

 Ohiko arazoak 
ezkerrera|thumb|Beltzak betiko defenda daitezke
Jokoaren jatorrizko bertsioaren arauek eta joko moduek arazo larri bat sor dezakete: Seguruenik jokalari on batek bere puxtarriak defentsako formazio batean jar ditzake eta eraso guztien aurrean egonkor iraun dezake, modu mugagabean. Erasotzailea bere defentsen alde banatan jartzen saia daiteke, edo tranpak jartzen, baina aurrerapen horiek normalean arriskutsuagoak izaten dira erasotzailearentzat defendatzailearentzat baino. Horrela, hasierako posiziotik, ez da trebetasun edo esperientzia handirik behar galtzea saihesteko, eta ez dago jokoa amaigabea izatea saihestuko duen araurik.

Hori dela eta, Abalon-jokalari askok erasoan jokatzea adosten dute. Defentsan formazioa hartu eta erasoan ahaleginik egiten ez duen jokalaria galtzailetzat jotzen da, nahiz eta partida ez den amaitzen. Nolanahi ere, edozein jokalarik jokoa itopuntu batera eramateko eta, horrela, jokalari onenen aurka ere ez galtzeko aukerak arazoak izaten jarraitzen du.

Arazo hori hainbat modutan konpon daiteke. Hasteko, txapelketetan epaile batek defentsan jokatzen duen jokalaria zigortu dezake. Irtenbide hori ez da guztiz egokia zaleentzat, ez baitago beti jokatzeko epailerik, eta "defentsako jokoa" pertzepzio subjektiboa da.

Bigarrenik, arauen hainbat aldaera garatu dira taula eta puxtarri kopuru bererako. Hala ere, aldaera guztietan dezente zailtzen da jokoa.
ezkerrera|thumb|Hasierako jarrera alternatiboa
eskuinera|thumb|Hasierako jarrera alternatiboa
Azkenik, hasierako jarrera alternatiboak garatu dira, defentsarako falkak sortzea zailagoa izan dadin. Posizio alternatibo horietako bi ezkerrean eta eskuinean ikus daitezke

 Estrategia 
Jokozale gehienen iritziz estrategia ona izaten dra hauek:

 Norberaren puxtarriak taularen erditik gertu edukitzea eta aurkaria taularen ertzetara mugitzera behartzea
 Norbere puxtarriak elkarrekin edukitzea, defendatzeko eta erasotzeko gaitasun handiagoa izateko, bereziki hexagonoa osatzen badute edozein norabidetan defendatzeko eta erasotzeko gai izateko
 Aurkariaren puxtarri bat kanporatzea ez da ideia ona izaten, baldin eta horrek jokalariaren beraren geometria ahultzen badu.

 Historia 
Abalone 1987an asmatu zuten Laurent Levik eta Michael Laletek. 1999an, Kirol Mentalen Nazioarteko Elkarteko goi-mailako jokalari talde batek akordio bat sinatu zuen jokoa suspertzearren hasierako posizio alternatibo bat erabiltzeko. Posizio hori txapelketa nagusietan erabili izan da ordutik, AbaCup barne.

 Erreferentziak 

 Kanpo estekak 

 Aba-Pro Abalone programa sendoena omen da, ICGA txapelketa irabazi zuen Graz-en 2003an
 ICGA Tournaments - lehiaketen lista

Kategoria:Taula-jokoak